ઇન્સ્ટિટ્યુશનલ ઇન્વેસ્ટર એડવાઇઝરી સર્વિસના રિપોર્ટ મુજબ કુલ બેડ લોનની રકમ આશરે 9.5 લાખ કરોડ છે અને 2016થી 17ના નાણાકીય વર્ષને જોઈએ તો, 12,533 કેસ છે એટલે કે, સરેરાશ એક કલાકે એક કૌભાંડ ભારતની કોઈ એક બેન્કમાં થાય છે. જે ભારતીય બેન્કોમાં વ્યવસ્થાપનની સ્થિતિ સ્પષ્ટ કરે છે. આરબીઆઇના ફોર્મર ડેપ્યુટી ગવર્નર કે.સી.ચક્રવર્તીએ જણાવ્યું હતું કે, આ પ્રકારનાં મોટાં મોટાં કૌભાંડો નબળા આંતરિક કન્ટ્રોલને કારણે થાય છે અને બેન્કની બેલેન્સશીટ પર તેની વિપરીત અસર પડે છે. 2015થી 2017 દરમિયાન થયેલા ફ્રોડસમાં 2791 જેટલા બેન્ક કર્મચારીઓ પણ સામેલ છે.